වසෙන් විෙසන් තොර ආහාර පරිභෝජනය තුළින් ශක්තිමත් අනාගත පරපුරක් ගොඩනඟා මාතෘ භූමිය දියුණුවෙන් දියුණුව කරා රැගෙන යාමට කැප වන ලෙස ද ඉල්ලා සිටි ජනාධිපතිතුමා අනාගතය සාර්ථක කර ගත හැක්කේ එවිට බව ප්‍රකාශ කළේය.ජනාධිපතිවරයා මෙසේ ප්‍රකාශ කළේ මහවැලි කලාපයේ ඉඩම් ඔප්පු 45000ක් ප්‍රදානය කිරීමේ ජාතික උළෙලේ සමාරම්භක අවස්ථාවට හම්බන්තොට මාගම් රුහුණුපුර අන්තර්ජාතික සම්මන්ත්‍රණ මධ්‍යස්ථානයේ දී ඊයේ (31) එක්වෙමිනි.වළවේ නිම්නයේ මහවැලි ඉඩම්ලාභීන් 5000කට ජනාධිපතිතුමා අතින් මෙහිදී ඉඩම් ඔප්පු පිරිනැමුණු අතර ඉතිරි පිරිසට අදින් ඇරැඹෙන නව වසරේ මුල් කාර්තුව තුළ ඉඩම් ඔප්පු ප්‍රදානය කිරීමට නියමිතය.වසර පනහකට අධික කාලයක් තිස්සේ මහවැලි කලාපයේ ගොවි ජනතාව මුහුණ දුන් ගැටලුවක් මේ ආකාරයෙන් කෙටි කලක් තුළ විසැඳෙන්නේ ජනාධිපතිතුමා දෙහිඅත්තකණ්ඩියේදී ජනතාවට දුන් ප්‍රතිඥාවක් ඉටු කරමිනි.රට සහලින් ස්වයංපෝෂිත කිරීමට වැඩි දායකත්වයක් දෙන මහවැලි කලාපයේ ගොවි ජනතාව ඉඩම් අයිතිය නොමැති වීම නිසා දීර්ඝකාලයක් දුක්විඳි බව සිහිපත් කළ ජනාධිපතිවරයා එම යුගය දැන් අවසන් බව ප්‍රකාශ කළේය.අප කුමන සංවර්ධනයක් කළත් අපේ අනාගත දරු පරපුර නීරෝගී නැත්නම් පලක් නැති බව පැවසූ ජනාධිපතිතුමා රසායනික ද්‍රව්‍ය වුවත් ගොවිතැනේදී පාවිච්චි කළ යුත්තේ මේ පිළිබඳ අවබෝධයෙක් යුක්තව බවත් පැවසීය.කථානායක චමල් රාජපක්ෂ, වාර්මාර්ග හා ජල සම්පත් කළමනාකරණ ඇමැති නිමල් සිරිපාල ද සිල්වා, ආපදා කළමනාකරණ ඇමැති මහින්ද අමරවීර, වාර්මාර්ග නියෝජ්‍ය ඇමැති ඩබ්ලිව්.